title: KOMISSION TÄYTÄNTÖÖNPANOASETUS (EU) …/…, Euroopan parlamentin ja neuvoston asetuksen (EU) N:o 1308/2013 soveltamissäännöistä naudan-, sian- ja lampaanruhojen unionin luokitusasteikkojen sekä tiettyihin luokkiin kuuluvien ruhojen ja elävien eläinten markkinahintaselvitysten osalta

text:
               KOMISSION TÄYTÄNTÖÖNPANOASETUS (EU) …/…,

               annettu 20.4.2017,

               Euroopan parlamentin ja neuvoston asetuksen (EU) N:o 1308/2013 soveltamissäännöistä naudan-, sian- ja lampaanruhojen unionin luokitusasteikkojen sekä tiettyihin luokkiin kuuluvien ruhojen ja elävien eläinten markkinahintaselvitysten osalta

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013
                  1
                ja erityisesti sen 20 artiklan c, p, q, r, s ja u alakohdan sekä 223 artiklan 3 kohdan c ja d alakohdan,

               ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013
                  2
                ja erityisesti sen 62 artiklan 2 kohdan a, b ja c alakohdan,

               sekä katsoo seuraavaa:

               (1)Asetuksella (EU) N:o 1308/2013 kumottiin ja korvattiin neuvoston asetus (EY) N:o 1234/2007
                  3
               . Asetuksen (EU) N:o 1308/2013 II osan I osaston I luvun 1 jaksossa vahvistetaan säännöt, jotka koskevat julkista interventiota ja yksityisen varastoinnin tukea, mukaan luettuina naudan-, sian- ja lampaanruhojen luokittelu ja niiden hintoja koskeva selvitys, ja siirretään komissiolle valta antaa niihin liittyviä delegoituja ja täytäntöönpanosäädöksiä. Tällaisin säädöksin olisi vahvistettava eräitä sääntöjä sen varmistamiseksi, että naudan-, sian- ja lampaanruhojen luokittelua koskevat unionin asteikot toimivat moitteettomasti ja ruhoille ja eläville eläimille voidaan määrittää vertailukelpoiset markkinahinnat uusissa lainsäädäntöpuitteissa. Uusilla säännöillä olisi korvattava komission asetukset (EY) N:o 315/2002
                  4
               , (EY) N:o 1249/2008
                  5
                ja (EU) N:o 807/2013
                  6
               . Nämä asetukset kumotaan komission delegoidulla asetuksella (EU) 2017/...
                  7
               .

               (2)Avoimuuden varmistamiseksi toimittajien suuntaan teurastamon, luokituksesta vastaavan viraston tai pätevän luokittajan, joka on tehnyt vähintään kahdeksan kuukauden ikäisten nautaeläinten tai sikojen tai lampaiden luokituksen, olisi ilmoitettava toimittajalle teuraaksi toimitettujen eläinten luokituksen tulos. Ilmoitukseen olisi sisällyttävä muun muassa luokituksen tulos, ruhopaino, ruhon tarjontamuoto ja tapauksen mukaan tieto siitä, että luokittelussa on käytetty automatisoitua luokitustekniikkaa.

               (3)Tarkastettavista laitoksista, luokituksesta vastaavista virastoista ja pätevistä luokittajista riippumattomien laitosten olisi varmistettava vähintään kahdeksan kuukauden ikäisten nautaeläinten, sikojen ja lampaiden ruhojen luokituksen luotettavuus säännöllisin paikalla tehtävin tarkastuksin. Olisi säädettävä kyseisiä tarkastuksia koskevista edellytyksistä ja vähimmäisvaatimuksista, paikalla tehtyjä tarkastuksia ja seurantatoimia koskeva raportointi mukaan luettuna. Jotta jäsenvaltiot voisivat toteuttaa paikalla tehtäviä tarkastuksia joustavammin tarpeidensa mukaan, on tarpeen säätää mahdollisuudesta suorittaa riskinarviointi.

               (4)Vertailukelpoisten markkinahintojen saamiseksi unionissa on tarpeen määritellä ruhon viitetarjontamuoto, joka vaikuttaa ruhon painoon ja oikeaan hintaan. Joissakin jäsenvaltioissa käytettyjen tarjontamuotojen mukauttamiseksi unionin viitetarjontamuotoon olisi myös määritettävä tiettyjä korjauskertoimia.

               (5)Hintojen toteamista varten jäsenvaltioiden olisi päätettävä, jaetaanko niiden kokonaisala alueisiin, ja jos jaetaan, kuinka moneen alueeseen. Koska Yhdistynyt kuningaskunta on ilmoittanut aikovansa säilyttää kokonaisalansa jaon kahteen alueeseen, olisi avoimuuden varmistamiseksi aiheellista säätää, että Yhdistyneen kuningaskunnan osalta hintojen toteaminen koskee kahta aluetta eli Isoa-Britanniaa ja Pohjois-Irlantia.

               (6)Sen varmistamiseksi, että ruhojen ja elävien eläinten hinnat ovat jäsenvaltioiden naudan-, sian- ja lampaanlihantuotantoa edustavia hintoja, on tarpeen määritellä ruholajit, luokat ja tyypit ja vahvistaa perusteet, joilla määritellään ne laitokset tai henkilöt, joiden osalta hintaseurannan olisi oltava pakollista.

               (7)Olisi vahvistettava käytännön menetelmä, jota jäsenvaltioiden on käytettävä viikoittaisten keskihintojen laskemiseksi. Kyseiset hintaselvitykset olisi tehtävä ja niistä olisi annettava komissiolle ilmoitukset komission täytäntöönpanoasetuksen (EU) ../.. (ISAMM)
                  8
                mukaisesti lukuun ottamatta ilmoituksia, jotka ovat tarpeen paikalla tehtävien tarkastusten järjestämiseksi tai joiden perusteella saadaan kokonaisnäkemys lihamarkkinoista.

               (8)Sen varmistamiseksi, että naudan-, sian- ja lampaanruhojen unionin luokitusasteikkoja sovelletaan yhdenmukaisesti, olisi säädettävä paikalla tehtävistä tarkastuksista, jotka suorittaa komission asiantuntijoista ja jäsenvaltioiden nimeämistä asiantuntijoista koostuva unionin tarkastuskomitea. Olisi vahvistettava komitean kokoonpanoa ja toimintaa koskevat säännöt.

               (9)Koska on tarpeen antaa jäsenvaltioille aikaa mukautua uusiin lainsäädäntöpuitteisiin, tämän asetuksen soveltaminen olisi aloitettava 12 kuukauden kuluttua sen voimaantulosta.

               (10)Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

               I LUKU
                  RUHOJEN LUOKITTELU JA PAIKALLA TEHTÄVÄT TARKASTUKSET

               1 artikla
                  Luokitustulosten ilmoittaminen

               1.Delegoidun asetuksen (EU) 2017/... 9 artiklan 1 kohdan a alakohdassa säädettyjen teurastamojen, luokituksesta vastaavien virastojen tai pätevien luokittajien, jotka tekevät luokittelun asetuksen (EU) N:o 1308/2013 liitteessä IV olevan A osan II ja III kohdan, B osan II kohdan ja C osan II ja III kohdan mukaisesti, on ilmoitettava eläimen toimittajalle luokituksen tulokset. Ilmoitus on annettava joko paperilla tai sähköisesti, ja siinä on ilmoitettava jokaisen ruhon osalta

               a)luokitustulokset asetuksen (EU) N:o 1308/2013 liitteessä IV olevan A osan II ja III kohdassa, B osan II kohdassa ja C osan II ja III kohdassa tarkoitetuilla eri luokkia vastaavilla kirjaimilla ja numeroilla;

               b)delegoidun asetuksen (EU) 2017/... 7 artiklan mukaisesti vahvistettu ruhopaino ja se, onko kyseessä lämmin- vai kylmäpaino;

               c)ruhon tarjontamuoto teurastamolla ruhoa koukussa punnittaessa ja luokiteltaessa; ruhon tarjontamuodon ilmoittaminen ei ole pakollista, jos ainoastaan yksi ruhon tarjontamuoto on sallittu asianomaisen jäsenvaltion koko alueella tai jollakin sen alueella kansallisen lainsäädännön mukaisesti;

               d)tarvittaessa maininta, että luokitus on tehty automatisoidulla luokitustekniikalla.

               2.Jäsenvaltiot voivat edellyttää, että 1 kohdan a alakohdassa tarkoitettuun ilmoitukseen sisältyvät alaluokat, jos tällaiset tiedot ovat saatavilla.

               2 artikla
                  Paikalla tehtävät tarkastukset

               1.Paikalla tehtäviä tarkastuksia on suoritettava kaikissa teurastamoissa, jotka soveltavat asetuksen (EU) N:o 1308/2013 10 artiklan ensimmäisessä alakohdassa tarkoitettua pakollista ruhojen luokittelua.

               2.Teurastamoista, luokituksesta vastaavista virastoista ja pätevistä luokittajista riippumattoman laitoksen on tarkastettava paikan päällä ilman ennakkovaroitusta pätevien luokittajien tekemä luokitus ja sovelletut luokitusmenetelmät sekä asetuksen (EU) N:o 1308/2013 liitteessä IV olevan A kohdan II, III ja V kohdassa, B kohdan II ja V kohdassa ja C kohdan II, III, IV ja V kohdassa tarkoitettu ruhojen luokittelu, tarjontamuoto ja tunnistemerkitseminen teurastamoissa.

               Riippumattomuutta luokituksesta vastaaviin virastoihin ja päteviin luokittajiin nähden ei vaadita, jos jäsenvaltion toimivaltainen viranomainen toteuttaa itse mainitut tarkastukset.

               3.Jos paikalla tehtävistä tarkastuksista vastaava laitos ei kuulu toimivaltaisen viranomaisen alaisuuteen, toimivaltaisen viranomaisen on varmistettava fyysisesti valvomalla samoissa olosuhteissa vähintään vuosittain, että paikalla tehtävät tarkastukset suoritetaan asianmukaisesti.

               3 artikla
                  Paikalla tehtäviä tarkastuksia koskevat vähimmäisvaatimukset

               1.Jos jäsenvaltiossa suoritetaan riskinarviointi paikalla tehtäviä tarkastuksia koskevien vähimmäisvaatimusten määrittelemiseksi, kyseisten tarkastusten toistumistiheys ja tarkastettavien ruhojen vähimmäismäärä on vahvistettava mainitun riskinarvioinnin perusteella ottaen huomioon erityisesti asianomaisissa teurastamoissa teurastettavien eläinten määrä ja kyseisissä teurastamoissa aiempien paikalla tehtyjen tarkastusten aikana tehdyt havainnot.

               2.Jos jäsenvaltiossa ei suoriteta riskinarviointia, paikalla tehtäviä tarkastuksia on toteutettava seuraavasti:

               a)kaikissa teurastamoissa, joissa teurastetaan vuodessa keskimäärin vähintään 150 vähintään kahdeksan kuukauden ikäistä nautaeläintä viikossa, vähintään kahdesti vuosineljänneksen aikana; jokaiseen paikalla tehtävään tarkastukseen on sisällytettävä vähintään 40 sattumanvaraisesti valittua ruhoa, tai jos käytettävissä on alle 40 ruhoa, kaikki ruhot;

               b)kaikissa teurastamoissa, joissa teurastetaan vuodessa keskimäärin vähintään 500 sikaa viikossa, vähintään kahdesti vuosineljänneksen aikana;

               c)jäsenvaltioiden on määritettävä paikalla tehtävien tarkastusten toistumistiheys ja tarkastettavien ruhojen vähimmäismäärä niiden teurastamojen osalta, joissa

               i)teurastetaan vuodessa keskimäärin alle 150 vähintään kahdeksan kuukauden ikäistä nautaeläintä viikossa,

               ii)teurastetaan vuodessa keskimäärin alle 500 sikaa viikossa,

               iii)suoritetaan lampaanruhojen luokittelua.

               3.Paikalla tehtävissä tarkastuksissa on tarkastettava erityisesti

               a)naudan- ja lampaanruhojen luokka;

               b)ruhojen luokitus, punnitseminen ja merkitseminen;

               c)naudan- ja lampaanruhojen automatisoitujen luokitusmenetelmien tarkkuus käyttämällä piste- ja raja-arvojärjestelmää, joka määrittelee luokitusmenetelmän jatkuvan tarkkuuden;

               d)ruhon tarjontamuoto;

               e)tarvittaessa luokitusmenetelmien päivittäinen toimintatesti ja mahdolliset muut tekniset yksityiskohdat;

               f)delegoidun asetuksen (EU) 2017/... 12 artiklan 1 kohdan b alakohdassa tarkoitettu päivittäinen kirjanpito.

               4 artikla
               Raportit ja lupien ja hyväksyntöjen peruuttaminen

               1.Toimivaltaisen viranomaisen on laadittava ja säilytettävä raportit 2 artiklassa säädetyistä paikalla tehtävistä tarkastuksista.

               2.Jos 2 artiklassa säädetyssä paikalla tehtävässä tarkastuksessa varmistuu merkittävä määrä vääriä luokituksia, tarjontamuotoja tai tunnistemerkintöjä tai automatisoidun luokitustekniikan sääntöjenvastainen soveltaminen, delegoidun asetuksen (EU) 2017/... 9 artiklassa säädetyt päteville luokittajille myönnetyt luvat tai automatisoidun luokitustekniikan hyväksynnät voidaan peruuttaa. Jos on kyseessä luokkaa, lihakkuutta tai rasvaisuutta koskeva virhe, paikalla tehtävistä tarkastuksista vastaava laitos voi pyytää toimijaa korjaamaan virheen ruhon merkinnöissä ja asianomaisissa asiakirjoissa.

               II LUKU
                  RUHOJEN JA ELÄVIEN ELÄINTEN MARKKINAHINTOJEN TOTEAMINEN JA NIISTÄ ILMOITTAMINEN

               5 artikla
                  Ruhojen tarjontamuoto

               1.Jos ruhon tarjontamuoto koukussa punnittaessa ja luokiteltaessa eroaa asetuksen (EU) N:o 1308/2013 liitteessä IV ja delegoidun asetuksen (EU) 2017/... 6 artiklassa säädetystä tarjontamuodosta, ruhon lämminpainoa on mukautettava käyttämällä korjauskertoimia.

               Jäsenvaltiot määrittävät sikojen, alle kahdeksan kuukauden ikäisten nautaeläinten ja lampaiden ruhoihin sovellettavat korjauskertoimet.

               Vähintään kahdeksan kuukauden ikäisten nautaeläinten ruhoihin sovellettavat korjauskertoimet vahvistetaan tämän asetuksen liitteessä.

               2.Jos 1 kohdassa tarkoitetut korjaukset ovat samat koko jäsenvaltion alueella, ne voidaan laskea kansallisella tasolla. Jos korjaukset vaihtelevat teurastamosta toiseen, ne on laskettava teurastamoittain.

               6 artikla

               Aluejako ruhojen markkinahintaselvityksiä varten

               Jäsenvaltion on päätettävä, muodostaako sen kokonaisala yhden alueen vai jaetaanko se useampaan alueeseen. Päätöksen on perustuttava seuraaviin seikkoihin:

               a)jäsenvaltion kokonaisalan suuruus;

               b)mahdollinen hallinnollinen jako;

               c)hintojen maantieteelliset erot.

               Yhdistyneen kuningaskunnan on muodostettava naudanruhojen markkinahintaselvityksiä varten vähintään kaksi aluetta, Iso-Britannia ja Pohjois-Irlanti, jotka voidaan edelleen jakaa alueisiin ensimmäisessä alakohdassa esitettyjen seikkojen perusteella.

               7 artikla
                  Naudanruhojen markkinahintaselvityksessä käytettävät luokat

               Asetuksen (EU) N:o 1308/2013 10 artiklassa tarkoitettujen luokitusasteikkojen pohjalta toteutettavan markkinahintojen toteamisen on koskettava kyseisen asetuksen liitteessä IV olevan A kohdan II kohdassa määriteltyjä luokkia ja seuraavia lihakkuus- ja rasvaisuusluokkia:

               a)yli 8 mutta alle 12 kuukauden ikäisten eläinten ruhot: U2, U3, R2, R3, O2, O3;

               b)yli 12 mutta alle 24 kuukauden ikäisten urospuolisten kuohitsemattomien eläinten ruhot: U2, U3, R2, R3, O2, O3;

               c)yli 24 kuukauden ikäisten urospuolisten kuohitsemattomien eläinten ruhot: R3;

               d)yli 12 kuukauden ikäisten urospuolisten kuohittujen eläinten ruhot: U2, U3, U4, R3, R4, O3, O4;

               e)lehmien ruhot: R3, R4, O2, O3, O4, P2, P3;

               f)muiden naaraspuolisten yli 12 kuukauden ikäisten eläinten ruhot: U2, U3, U4, R2, R3, R4, O2, O3, O4.

               8 artikla
                  Naudanruhojen markkinahintaselvitys

               1.Vähintään kahdeksan kuukauden ikäisten nautaeläinten ruhojen osalta ilmoitettavan markkinahinnan, jota tarkoitetaan delegoidun asetuksen (EU) 2017/... 14 artiklassa, toteaa

               a)minkä tahansa sellaisen teurastamon toimija, jossa teurastetaan vuosittain vähintään 20 000 vähintään kahdeksan kuukauden ikäistä nautaeläintä;

               b)minkä tahansa sellaisen teurastamon toimija, joka on jäsenvaltion tässä tarkoituksessa nimeämä ja jossa teurastetaan vuosittain alle 20 000 vähintään kahdeksan kuukauden ikäistä nautaeläintä;

               c)kuka tahansa luonnollinen henkilö tai oikeushenkilö, joka lähettää vuosittain teurastettavaksi vähintään 10 000 vähintään kahdeksan kuukauden ikäistä nautaeläintä; ja

               d)kuka tahansa jäsenvaltion tässä tarkoituksessa nimeämä luonnollinen henkilö tai oikeushenkilö, joka lähettää vuosittain teurastettavaksi alle 10 000 vähintään kahdeksan kuukauden ikäistä nautaeläintä.

               2.Jäsenvaltioiden on varmistettava, että hinnat todetaan vähintään

               a)25 prosentista teurastuksista niillä alueilla, jotka yhdessä kattavat vähintään 75 prosenttia kaikista teurastuksista kyseisessä jäsenvaltiossa; ja

               b)30 prosentista kyseisessä jäsenvaltiossa teurastetuista vähintään kahdeksan kuukauden ikäisistä nautaeläimistä.

               3.Edellä olevan 1 kohdan mukaisesti todettujen hintojen on koskettava vähintään kahdeksan kuukauden ikäisiä nautaeläimiä, jotka on teurastettu asianomaisen toteamiskauden aikana, ja niiden on perustuttava delegoidun asetuksen (EU) 2017/... 14 artiklan 3 kohdassa tarkoitettuun ruhon kylmäpainoon.

               4.Kussakin tämän asetuksen 7 artiklassa tarkoitetussa luokassa todettujen hintojen osalta on ilmoitettava niihin liittyvä keskimääräinen ruhopaino ja se, onko näitä hintoja korjattu soveltamalla 5 artiklassa tarkoitettuja kertoimia.

               9 artikla
                  Sianruhojen markkinahintaselvityksessä käytettävät luokat ja painot

               Asetuksen (EU) N:o 1308/2013 10 artiklassa tarkoitettujen luokitusasteikkojen perusteella tapahtuvan markkinahintojen toteamisen on koskettava seuraavia painoluokkia:

               a) ruhot, joiden paino on vähintään 60 kg mutta alle 120 kg: S, E;

               b) ruhot, joiden paino on vähintään 120 kg mutta alle 180 kg: R.

               10 artikla
                  Sikojen ja alle kahdeksan kuukauden ikäisten nautaeläinten ruhojen markkinahintaselvitys

               Sikojen ja alle kahdeksan kuukauden ikäisten nautaeläinten ruhojen osalta ilmoitettavat markkinahinnat, joita tarkoitetaan delegoidun asetuksen (EU) 2017/... 14 ja 15 artiklassa, toteaa edustavilla markkinoilla jäsenvaltio tai minkä tahansa teurastamon toimija tai kuka tahansa sellainen luonnollinen tai oikeushenkilö, joka lähettää tällaisia eläimiä teurastettavaksi, ja joka on asianomaisen jäsenvaltion nimeämä.

               11 artikla
                  lampaiden ruhojen markkinahintaselvitys

               Alle 12 kuukauden ikäisten

               Alle 12 kuukauden ikäisten lampaiden ruhojen osalta ilmoitettavat markkinahinnat, joita tarkoitetaan delegoidun asetuksen (EU) 2017/... 15 artiklassa, toteaa edustavilla markkinoilla jäsenvaltio tai minkä tahansa teurastamon toimija tai kuka tahansa sellainen luonnollinen tai oikeushenkilö, joka lähettää tällaisia eläimiä teurastettavaksi, ja joka on asianomaisen jäsenvaltion tässä tarkoituksessa nimeämä.

               Markkinahintojen toteamisen on koskettava seuraavia painoluokkia:

               a) kevyiden karitsojen ruhot, joiden paino on alle 13 kg;

               b) painavien karitsojen ruhot, joiden paino on vähintään 13 kg.

               12 artikla
                  Elävien eläinten markkinahintaselvitys

               Iältään kahdeksasta päivästä neljään viikkoon olevien kaikentyyppisten urospuolisten vasikoiden, lihakarjan sekä elopainoltaan noin 25 kg painavien porsaiden osalta ilmoitettavat markkinahinnat, joita tarkoitetaan delegoidun asetuksen (EU) 2017/... 16 artiklassa, toteaa edustavilla markkinoilla jäsenvaltio tai kuka tahansa sellainen luonnollinen tai oikeushenkilö, joka käy kauppaa tällaisilla eläimillä, ja joka on asianomaisen jäsenvaltion tässä tarkoituksessa nimeämä.

               13 artikla
                  Ruhojen ja elävien eläinten viikoittaisten markkinahintojen laskeminen

               1.Jos hintaselvityksiä ei ole saatavissa edustavilta markkinoilta, teurastamoiden toimijoilta tai 10, 11 ja 12 artiklassa tarkoitetuilta luonnollisilta henkilöiltä tai oikeushenkilöiltä, asianomaisen jäsenvaltion maaseutukeskukset, noteerauskeskukset, maatalousosuuskunnat tai maataloustuottajien yhdistykset toteavat hinnat.

               Kuitenkin silloin, kun jäsenvaltio on perustanut komitean jonkin alueen hintojen määrittämiseksi ja tällaisen komitean jäseninä on tasapuolisesti vähintään kahdeksan kuukauden ikäisten nautaeläinten ja niiden ruhojen ostajia ja myyjiä, jäsenvaltio voi käyttää ilmoitettavien hintojen laskemisessa mainitun komitean määrittämiä hintoja.

               2.Jos kiinteähintaisten ostojen osuus on suurempi kuin 35 prosenttia kaikista vähintään kahdeksan kuukauden ikäisten nautaeläinten teurastuksista tietyssä jäsenvaltiossa, kyseinen jäsenvaltio voi vahvistaa kriteerit tiettyjen lähetysten jättämiseksi hintalaskelmien ulkopuolelle, jos kyseiset lähetykset vaikuttavat hintoihin suhteettomasti.

               Kuitenkin silloin, kun kiinteähintaiset ostot kattavat alle 35 prosenttia kaikista vähintään kahdeksan kuukauden ikäisten nautaeläinten teurastuksista jäsenvaltiossa, jäsenvaltio voi päättää, että se ei ota tällaisten ostojen hintoja huomioon hintalaskelmissa.

               Toisessa alakohdassa tarkoitetuissa tapauksissa toimivaltaisen viranomaisen on laskettava jokaiselle luokalle edustava kansallinen hinta ottaen huomioon delegoidun asetuksen (EU) 2017/... 14 artiklassa ja tämän asetuksen 5 artiklassa tarkoitetut kertoimet.

               14 artikla
                  Markkinahintojen ilmoittaminen toimivaltaiselle viranomaiselle

               Edellä olevan 7–12 artiklan mukaisesti kullakin viikolla maanantaista sunnuntaihin todetut hinnat

               a)on teurastamon toimijan tai 8, 10, 11 ja 12 artiklassa tarkoitetun luonnollisen henkilön tai oikeushenkilön toimesta ilmoitettava paperilla tai sähköisesti toimivaltaiselle viranomaiselle jäsenvaltion vahvistamaan kellonaikaan mennessä; tai

               b)voidaan jäsenvaltion niin halutessa luovuttaa sen toimivaltaiselle viranomaiselle teurastamossa tai 8, 10, 11 ja 12 artiklassa tarkoitetun luonnollisen henkilön tai oikeushenkilön tiloissa.

               15 artikla
                  Markkinahintaselvitykset ja ilmoitusten antaminen komissiolle

               1.Delegoidun asetuksen (EU) 2017/... 13 tarkoitetut markkinahintaselvitykset ja 25 artiklassa tarkoitetut ilmoitukset on annettava täytäntöönpanoasetuksen (EU) 2017/... (ISAMM) mukaisesti lukuun ottamatta delegoidun asetuksen (EU) 2017/... 25 artiklan 3 ja 5 kohdassa säädettyjä ilmoituksia.

               2.Hintojen on koskettava sitä viikkoa, jona tiedot ilmoitetaan, edeltävän viikon maanantaista sunnuntaihin ulottuvaa ajanjaksoa.

               III LUKU
                  UNIONIN TARKASTUSKOMITEA JA PAIKALLA TEHTÄVÄT TARKASTUKSET

               16 artikla
                  Unionin tarkastuskomitea

               1.Unionin tarkastuskomitean, jäljempänä ’komitea’, tehtävänä on suorittaa paikalla tehtäviä tarkastuksia, jotka koskevat

               a)naudan-, sian- ja lampaanruhoja koskevien unionin luokitusasteikkojen soveltamista;

               b)kyseisten luokitusasteikkojen mukaisesti tehtävää markkinahintojen toteamista;

               c)naudanliha-alan julkisten interventio-ostojen mukaista tuotteiden luokitusta, tunnistamista ja merkitsemistä.

               2.Komitea saa koostua enintään

               a)kolmesta komission asiantuntijasta, joista yksi toimii komitean puheenjohtajana;

               b)yhdestä asianomaisen jäsenvaltion asiantuntijasta;

               c)kahdeksasta muiden jäsenvaltioiden asiantuntijasta.

               Jäsenvaltioiden on nimettävä asiantuntijat heidän riippumattomuutensa ja erityisesti ruhojen luokitusta, markkinahintojen toteamista ja tehtävän työn erityisluonnetta koskevan asiantuntemuksensa perusteella.

               Asiantuntijat eivät saa missään tapauksessa käyttää komitean työssä kerättyjä tietoja omiin henkilökohtaisiin tarkoituksiinsa eivätkä paljastaa niitä.

               3.Komissio vastaa komitean jäsenten matka- ja oleskelukuluista, jotka liittyvät paikalla tehtäviin tarkastuksiin, niiden säännösten mukaisesti, joita sovelletaan komission ulkopuolisten henkilöiden matka- ja oleskelukulujen korvaamiseen silloin, kun komissio on kutsunut heidät asiantuntijoiksi.

               17 artikla
                  Paikalla tehtävät tarkastukset

               1.Paikalla tehtäviä tarkastuksia on toteutettava teurastamoissa, lihamarkkinoilla, interventiokeskuksissa, hintanoteerauskeskuksissa ja niiden alueellisten ja keskusviranomaisten toimipaikoissa, jotka soveltavat seuraaviin liittyviä säännöksiä:

               a)naudan-, sian- ja lampaanruhoja koskevien unionin luokitusasteikkojen soveltaminen;

               b)kyseisten luokitusasteikkojen mukaisesti tehtävä markkinahintojen toteaminen;

               c)
                     naudanliha-alan julkisten interventio-ostojen mukainen tuotteiden luokitus, tunnistaminen ja merkitseminen.

               2.Paikalla tehtäviä tarkastuksia on suoritettava säännöllisin väliajoin jäsenvaltioissa, ja niiden toistumistiheys voi vaihdella erityisesti tarkastettavien jäsenvaltioiden naudan-, sian- ja lampaanlihatuotannon suhteellisen merkityksen tai luokitusasteikkojen soveltamiseen ja markkinahintaselvityksiin liittyvien sääntöjenvastaisuuksien perusteella.

               Paikalla tehtäviin tarkastuksiin saa osallistua sen jäsenvaltion edustajia, jossa tarkastus tapahtuu.

               Kunkin jäsenvaltion on järjestettävä alueellansa toteutettavat paikalla tehtävät tarkastukset komission vahvistamien vaatimusten mukaisesti. Tätä tarkoitusta varten jäsenvaltion on toimitettava komissiolle viimeistään 60 päivää ennen paikalla tehtävää tarkastusta suunnitellun tarkastuksen ohjelmaluonnos. Komissio voi pyytää ohjelman muuttamista.

               Komissio ilmoittaa jäsenvaltioille niin hyvissä ajoin kuin mahdollista ennen kutakin paikalla tehtävää tarkastusta tarkastusohjelmaan tehdyistä muutoksista ja tarkastuksen suorittamisesta.

               18 artikla
                  Raportit

               1.Kunkin tarkastuskäynnin lopuksi komitean jäsenet ja sen jäsenvaltion edustajat, jossa tarkastus tapahtui, kokoontuvat arvioimaan käynnin tuloksia. Komitean jäsenet tekevät paikalla tehdystä tarkastuksesta päätelmät seuraavien seikkojen osalta:

               a)naudan-, sian- ja lampaanruhoja koskevien unionin luokitusasteikkojen soveltaminen;

               b)kyseisten luokitusasteikkojen mukaisesti tehtävä markkinahintojen toteaminen.

               Komitean puheenjohtaja laatii paikalla tehdystä tarkastuksesta raportin, johon sisältyvät ensimmäisessä alakohdassa tarkoitetut päätelmät. Raportti toimitetaan mahdollisimman pian sille jäsenvaltiolle, jossa tarkastus tehtiin, sekä tämän jälkeen muille jäsenvaltioille.

               Komissio toimittaa toisessa alakohdassa tarkoitettua paikalla tehtyä tarkastusta jäsenvaltiossa koskevan raporttiluonnoksen asianomaiselle toimivaltaiselle viranomaiselle huomautusten esittämistä varten ja ottaa kyseiset huomautukset huomioon loppuraportin laadinnassa ja julkaisee toimivaltaisen viranomaisen huomautukset yhdessä loppuraportin kanssa.

               Jos toisessa alakohdassa tarkoitetussa kertomuksessa huomautetaan puutteista niillä eri toiminta-aloilla, joita tarkastukset koskivat, tai annetaan suosituksia toiminnan parantamiseksi, jäsenvaltioiden on ilmoitettava komissiolle kaikista suunnitelluista tai jo tehdyistä muutoksista viimeistään kolmen kuukauden kuluessa kertomuksen toimituspäivästä.

               IV LUKU
                  LOPPUSÄÄNNÖKSET

               19 artikla
               Voimaantulo ja soveltaminen

               Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

               Sitä sovelletaan [...] päivästä [...]kuuta [...][12 kuukauden kuluttua sen voimaantulosta].

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 20.4.2017.

                     Komission puolesta

                     Puheenjohtaja
                     Jean-Claude JUNCKER

                     (1)
                  EUVL L 347, 20.12.2013, s. 671.

                     (2)
                  EUVL L 347, 20.12.2013, s. 549.

                     (3)
                  Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1).

                     (4)
                  Komission asetus (EY) N:o 315/2002, annettu 20 päivänä helmikuuta 2002, yhteisön edustavilla markkinoilla todettujen tuoreiden tai jäähdytettyjen lampaanruhojen hintojen yhteenvedosta (EYVL L 50, 21.2.2002, s. 47).

                     (5)
                  Komission asetus (EY) N:o 1249/2008, annettu 10 päivänä joulukuuta 2008, naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä (EUVL L 337, 16.12.2008, s. 3).

                     (6)
                  Komission täytäntöönpanoasetus (EU) N:o 807/2013, annettu 26 päivänä elokuuta 2013, neuvoston asetuksen (EY) N:o 1234/2007 soveltamista koskevista yksityiskohtaisista säännöistä eräiden nautojen unionin edustavilla markkinoilla todettuja hintoja koskevan selvityksen osalta (EUVL L 228, 27.8.2013, s. 5).

                     (7)
                  Komission delegoitu asetus (EU) 2017/..., annettu [...] päivänä [...]kuuta [2017], Euroopan parlamentin ja neuvoston asetuksen (EU) N:o 1308/2013 täydentämisestä naudan-, sian- ja lampaanruhojen unionin luokitusasteikkojen sekä tiettyihin luokkiin kuuluvien ruhojen ja elävien eläinten markkinahintaselvitysten osalta (EUVL L …………).

                     (8)
                  Komission täytäntöönpanoasetus (EU) .../..., annettu [...] päivänä [...]kuuta [...], Euroopan parlamentin ja neuvoston asetusten (EU) N:o 1307/2013 ja (EU) N:o 1308/2013 soveltamista koskevista yksityiskohtaisista säännöistä komissiolle toimitettavien tietojen ja asiakirjojen tiedoksiantamisen osalta sekä useiden komission asetusten muuttamisesta ja kumoamisesta (EUVL L...).

    ---documentbreak---

               FI

               LIITE

               Asetuksen 5 artiklan 1 kohdassa tarkoitetut vähintään kahdeksan kuukauden ikäisiä nautaeläimiä koskevat korjauskertoimet lisättävänä tai vähennettävänä prosenttimääränä ruhopainosta

                        Prosenttimäärä

                        Vähennys

                        Lisäys

                        Rasvaisuusluokat

                        1–2

                        3

                        4–5

                        1

                        2

                        3

                        4

                        5

                        Munuaiset

                        -0,4

                        Munuaisrasva

                        -1,75

                        -2,5

                        -3,5

                        Lantion rasvakasautumat

                        -0,5

                        Maksa

                        -2,5

                        Kuveliha

                        -0,4

                        Pallealiha

                        -0,4

                        Häntä

                        -0,4

                        Selkäydin

                        -0,05

                        Utarerasva

                        -1,0

                        Kivekset

                        -0,3

                        Lantiorasva

                        -0,5

                        Sisäpaistin pintarasva

                        -0,3

                        Kaulavaltimo ja suonirasva

                        -0,3

                        Pintarasvojen poistaminen

                        0

                        0

                        + 2

                        + 3

                        + 4

                        Rinnan leveän pään pintakerroksen poistaminen rasvakerroksen jäädessä jäljelle (lihaskudos ei saa näkyä)

                        0

                        +0,2

                        +0,2

                        +0,3

                        +0,4

                        Takaneljänneksen kuverasvan viereisen kupeen sisäpuolisen rasvan poistaminen

                        0

                        +0,3

                        +0,4

                        +0,5

                        +0,6


title: KOMISSION TÄYTÄNTÖÖNPANOASETUS (EU) …/…, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä

text:
               KOMISSION TÄYTÄNTÖÖNPANOASETUS (EU) …/…,

               annettu 6.6.2017,

               Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013
                  1
                ja erityisesti sen 497 artiklan 3 kohdan,

               sekä katsoo seuraavaa:

               (1)Jotta vältettäisiin kansainvälisten rahoitusmarkkinoiden häiriöt ja estettäisiin se, että laitoksia rangaistaan asettamalla niille suuremmat omien varojen vaatimukset olemassa olevia kolmansien maiden keskusvastapuolia koskevien tunnustamismenettelyjen aikana, asetuksen (EU) N:o 575/2013 497 artiklan 2 kohdassa vahvistetaan siirtymäkausi, jonka aikana unioniin sijoittautuneet laitokset voivat pitää ehdot täyttävinä keskusvastapuolina kolmansien maiden keskusvastapuolia, joiden kanssa kyseiset laitokset määrittävät transaktioita.

               (2)Asetuksella (EU) N:o 575/2013 muutetaan Euroopan parlamentin ja neuvoston asetusta (EU) N:o 648/2012
                  2
                tiettyjen parametrien osalta, joita käytetään laskettaessa laitosten omien varojen vaatimuksia, jotka koskevat kolmansien maiden keskusvastapuoliin liittyviä vastuita. Sen vuoksi asetuksen (EU) N:o 648/2012 89 artiklan 5 a kohdassa vaaditaan, että tietyt kolmansien maiden keskusvastapuolet ilmoittavat määritysosapuoliltaan saamiensa alkumarginaalien kokonaismäärän tietyn ajanjakson ajan. Kyseinen siirtymäkausi vastaa asetuksen (EU) N:o 575/2013 497 artiklan 2 kohdassa säädettyä siirtymäkautta.

               (3)Molempien siirtymäkausien oli määrä päättyä 15 päivänä kesäkuuta 2014.

               (4)Asetuksen (EU) N:o 575/2013 497 artiklan 3 kohdassa komissio valtuutetaan antamaan täytäntöönpanosäädös, jotta omien varojen vaatimuksia koskevaa siirtymäkautta voidaan pidentää kuudella kuukaudella poikkeuksellisissa olosuhteissa. Kyseistä pidennystä olisi sovellettava myös asetuksen (EU) N:o 648/2012 89 artiklan 5 a kohdassa säädettyihin määräaikoihin. Kyseisiä siirtymäkausia on pidennetty 15 päivään kesäkuuta 2017 komission täytäntöönpanoasetuksilla (EU) N:o 591/2014
                  3
               , (EU) N:o 1317/2014
                  4
               , (EU) 2015/880
                  5
               , (EU) 2015/2326
                  6
               , (EU) 2016/892
                  7
                ja (EU) 2016/2227
                  8
               .

               (5)Tähän mennessä tunnustamista hakeneista kolmansiin maihin sijoittautuneista keskusvastapuolista Euroopan arvopaperimarkkinaviranomainen on tunnustanut jo 28. Niistä kaksi keskusvastapuolta Yhdysvalloista on tunnustettu täytäntöönpanoasetuksen (EU) 2016/2227 antamisen jälkeen komission täytäntöönpanopäätöksen (EU) 2016/377
                  9
                perustalta. Koska on annettu komission täytäntöönpanopäätökset (EU) 2016/2269
                  10
               , (EU) 2016/2275
                  11
               , (EU) 2016/2276
                  12
               , (EU) 2016/2277
                  13
                ja (EU) 2016/2278
                  14
               , viisi keskusvastapuolta Intiasta, Japanista, Brasiliasta, Dubain kansainvälisestä finanssikeskuksesta ja Yhdistyneistä arabiemiirikunnista on myös tunnustettu. Muita keskusvastapuolia Intiasta ja Uudesta-Seelannista saatetaan lisäksi tunnustaa komission täytäntöönpanopäätösten (EU) 2016/2269 ja (EU) 2016/2274
                  15
                perustalta. Tästä kehityksestä huolimatta loput kolmansien maiden keskusvastapuolet odottavat vielä tunnustamista, eikä tunnustamismenettelyä saada päätökseen 15 päivään kesäkuuta 2017 mennessä. Jos siirtymäkautta ei pidennetä, unioniin sijoittautuneita laitoksia (tai niiden unionin ulkopuolelle sijoittautuneita tytäryrityksiä), joilla on vastuita kyseisille lopuille kolmansien maiden keskusvastapuolille, vaaditaan lisäämään omia varojaan kyseisten vastuiden osalta merkittävästi. Vaikka vaatimusten kasvaminen olisikin vain tilapäistä, se saattaisi johtaa siihen, että kyseiset laitokset luopuvat suorien osallistujien asemastaan kyseisissä keskusvastapuolissa tai ainakin tilapäisesti määrityspalvelujen tarjoamisesta kyseisten laitosten asiakkaille, ja aiheuttaa siten vakavia häiriöitä markkinoilla, joilla kyseiset keskusvastapuolet toimivat.

               (6)Unionin ulkopuolisille rahoitusmarkkinoille aiheutuvien häiriöiden välttämistarve, joka aiemmin johti asetuksen (EU) N:o 575/2013 497 artiklan 2 kohdassa säädetyn siirtymäkauden pidentämiseen, olisi tästä syystä edelleen olemassa täytäntöönpanoasetuksessa (EU) 2016/2227 vahvistetun pidennetyn siirtymäkauden päättymisen jälkeen. Siirtymäkauden uusi pidentäminen antaisi unioniin sijoittautuneille laitoksille (tai niiden unionin ulkopuolelle sijoittautuneille tytäryrityksille) mahdollisuuden välttää se, että niiden omien varojen vaatimukset kasvavat merkittävästi siitä syystä, ettei ole saatu päätökseen sellaisten keskusvastapuolien tunnustamismenettelyä, jotka tarjoaisivat unioniin sijoittautuneiden laitosten (tai niiden unionin ulkopuolelle sijoittautuneiden tytäryritysten) tarvitsemia tietyntyyppisiä määrityspalveluja toimivalla ja helppokäyttöisellä tavalla. Sen vuoksi siirtymäkausia olisi tarkoituksenmukaista pidentää vielä kuudella kuukaudella.

               (7)Tässä asetuksessa säädetyt toimenpiteet ovat Euroopan pankkikomitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Asetuksen (EU) N:o 575/2013 497 artiklan 2 kohdassa sekä asetuksen (EU) N:o 648/2012 89 artiklan 5 a kohdan toisessa alakohdassa tarkoitettuja 15 kuukauden ajanjaksoja, joita on viimeksi pidennetty täytäntöönpanoasetuksen (EU) 2016/2227 1 artiklan mukaisesti, pidennetään vielä kuudella kuukaudella 15 päivään joulukuuta 2017 saakka.

               2 artikla

               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 6.6.2017.

                     Komission puolesta

                     Jean-Claude Juncker

                     Puheenjohtaja

                     Jean-Claude Juncker

                     (1)
                  EUVL L 176, 27.6.2013, s. 1.

                     (2)
                  Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä (EUVL L 201, 27.7.2012, s. 1).

                     (3)
                  Komission täytäntöönpanoasetus (EU) N:o 591/2014, annettu 3 päivänä kesäkuuta 2014, Euroopan parlamentin ja neuvoston asetuksessa (EU) N:o 575/2013 sekä asetuksessa (EU) N:o 648/2012 tarkoitettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 165, 4.6.2014, s. 31).

                     (4)
                  Komission täytäntöönpanoasetus (EU) N:o 1317/2014, annettu 11 päivänä joulukuuta 2014, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 tarkoitettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 355, 12.12.2014, s. 6).

                     (5)
                  Komission täytäntöönpanoasetus (EU) 2015/880, annettu 4 päivänä kesäkuuta 2015, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 143, 9.6.2015, s. 7).

                     (6)
                  Komission täytäntöönpanoasetus (EU) 2015/2326, annettu 11 päivänä joulukuuta 2015, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 328, 12.12.2015, s. 108).

                     (7)
                  Komission täytäntöönpanoasetus (EU) 2016/892, annettu 7 päivänä kesäkuuta 2016, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 151, 8.6.2016, s. 4).

                     (8)
                  Komission täytäntöönpanoasetus (EU) 2016/2227, annettu 9 päivänä joulukuuta 2016, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 336, 10.12.2016, s. 36).

                     (9)
                  Komission täytäntöönpanopäätös (EU) 2016/377, annettu 15 päivänä maaliskuuta 2016, Commodity Futures Trading Commissionin hyväksymiä ja valvomia keskusvastapuolia koskevan Amerikan yhdysvaltojen sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 vaatimusten kanssa (EUVL L 70, 16.3.2016, s. 32).

                     (10)
                  Komission täytäntöönpanopäätös (EU) 2016/2269, annettu 15 päivänä joulukuuta 2016, keskusvastapuolia koskevan Intian sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 38).

                     (11)
                  Komission täytäntöönpanopäätös (EU) 2016/2275, annettu 15 päivänä joulukuuta 2016, keskusvastapuolia koskevan Japanin sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 57).

                     (12)
                  Komission täytäntöönpanopäätös (EU) 2016/2276, annettu 15 päivänä joulukuuta 2016, keskusvastapuolia koskevan Brasilian sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 61).

                     (13)
                  Komission täytäntöönpanopäätös (EU) 2016/2277, annettu 15 päivänä joulukuuta 2016, keskusvastapuolia koskevan Dubain kansainvälisen finanssikeskuksen sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 65).

                     (14)
                  Komission täytäntöönpanopäätös (EU) 2016/2278, annettu 15 päivänä joulukuuta 2016, keskusvastapuolia koskevan Yhdistyneiden arabiemiirikuntien sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 68).

                     (15)
                  Komission täytäntöönpanopäätös (EU) 2016/2274, annettu 15 päivänä joulukuuta 2016, keskusvastapuolia koskevan Uuden-Seelannin sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 54).


title: KOMISSION TÄYTÄNTÖÖNPANOASETUS (EU) …/…, täytäntöönpanoasetuksen (EU) N:o 908/2014 muuttamisesta siltä osin kuin on kyse niiden toimenpiteiden luettelosta, joista tuensaajia koskevat tietyt tiedot on julkistettava

text:
               KOMISSION TÄYTÄNTÖÖNPANOASETUS (EU) …/…,

               annettu 3.5.2017,

               täytäntöönpanoasetuksen (EU) N:o 908/2014 muuttamisesta siltä osin kuin on kyse niiden toimenpiteiden luettelosta, joista tuensaajia koskevat tietyt tiedot on julkistettava

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013
                  1
                ja erityisesti sen 114 artiklan,

               sekä katsoo seuraavaa:

               (1)Asetuksen (EU) N:o 1306/2013 111 artiklan 1 kohdan nojalla jäsenvaltioiden on julkistettava tiedot Euroopan maatalouden tukirahaston ja Euroopan maaseudun kehittämisen maatalousrahaston tuensaajista, mukaan luettuna muun muassa kuhunkin kyseisistä rahastoista rahoitettuun toimenpiteeseen liittyvät saadut tukimäärät sekä kunkin toimenpiteen luonne ja kuvaus.

               (2)Komission täytäntöönpanoasetuksen (EU) N:o 908/2014
                  2
                57 artiklassa säädetään lisätiedoista, jotka on julkistettava kyseisistä toimenpiteistä, ja siinä viitataan kyseisen asetuksen liitteeseen XIII, joka sisältää luettelon asianomaisista toimenpiteistä.

               (3)Sen johdosta, että Venäjä kielsi unionista peräisin olevien maataloustuotteiden ja elintarvikkeiden tuonnin ja että maidon ja maitotuotteiden maailmanlaajuisen kysynnän kasvu heikkeni erityisesti Kiinaan suuntautuvan viennin heikkenemisen tuloksena, komissio on markkinatilanteeseen vastaamiseksi hyväksynyt tarpeellisia toimenpiteitä Euroopan parlamentin ja neuvoston asetuksen (EU) N:o 1308/2013
                  3
                219 artiklan kohdan nojalla kotieläintuotantoaloilla. Kyseisistä toimenpiteistä säädetään komission delegoiduissa asetuksissa (EU) 2015/1853
                  4
               , (EU) 2016/1612
                  5
                ja (EU) 2016/1613
                  6
               . Kyseiset toimenpiteet on myönnetty maatalousmarkkinoita tukevina toimenpiteinä asetuksen (EU) N:o 1306/2013 4 artiklan 1 kohdan a alakohdan mukaisesti, ja niitä sovelletaan varainhoitovuoteen 2016 tai 2017, mutta ne eivät sisälly täytäntöönpanoasetuksen (EU) N:o 908/2014 liitteessä XIII olevaan luetteloon. Sen vuoksi on aiheellista sisällyttää ne kyseiseen luetteloon.

               (4)Sen vuoksi täytäntöönpanoasetusta (EU) N:o 908/2014 olisi muutettava.

               (5)Tässä asetuksessa säädetyt toimenpiteet ovat maatalousrahastojen komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Lisätään täytäntöönpanoasetuksen (EU) N:o 908/2014 liitteeseen XIII 10 kohta seuraavasti:

               ”10. Toimenpiteet, jotka on myönnetty kotieläintuotantoaloilla asetuksen (EU) N:o 1308/2013 219 artiklan 1 kohdan nojalla maatalousmarkkinoita tukevina toimenpiteinä asetuksen (EU) N:o 1306/2013 4 artiklan 1 kohdan a alakohdan mukaisesti.”

               2 artikla

               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 3.5.2017.

                     Puheenjohtaja
                     Jean-Claude JUNCKER

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 347, 20.12.2013, s. 549.

                     (2)

                        Komission täytäntöönpanoasetus (EU) N:o 908/2014, annettu 6 päivänä elokuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä maksajavirastojen ja muiden elinten, varainhoidon, tilien tarkastamisen ja hyväksymisen, tarkastuksia koskevien sääntöjen, vakuuksien ja avoimuuden osalta (EUVL L 255, 28.8.2014, s. 59).

                     (3)

                        Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).

                     (4)

                        Komission delegoitu asetus (EU) 2015/1853, annettu 15 päivänä lokakuuta 2015, väliaikaisesta poikkeuksellisesta tuesta viljelijöille kotieläintuotantoaloilla (EUVL L 271, 16.10.2015, s. 25).

                     (5)

                        Komission delegoitu asetus (EU) 2016/1612, annettu 8 päivänä syyskuuta 2016, tuen myöntämisestä maidontuotannon vähentämiseksi (EUVL L 242, 9.9.2016, s. 4).

                     (6)

                        Komission delegoitu asetus (EU) 2016/1613, annettu 8 päivänä syyskuuta 2016, poikkeuksellisesta mukautustuesta maidontuottajille ja muiden kotieläintuotantoalojen viljelijöille (EUVL L 242, 9.9.2016, s. 10).


title: Komission täytäntöönpanoasetus (EU) 2017/1848, annettu 12 päivänä lokakuuta 2017, suojattua alkuperänimitystä tai suojattua maantieteellistä merkintää koskevan eritelmän muutoksen hyväksymisestä (Dealurile Zarandului (SMM))

text:
               13.10.2017

               FI

               Euroopan unionin virallinen lehti

               L 264/4

         KOMISSION TÄYTÄNTÖÖNPANOASETUS (EU) 2017/1848,
   annettu 12 päivänä lokakuuta 2017,
   suojattua alkuperänimitystä tai suojattua maantieteellistä merkintää koskevan eritelmän muutoksen hyväksymisestä (Dealurile Zarandului (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
   sekä katsoo seuraavaa:

               (1)

               Komissio on tutkinut suojatun maantieteellisen merkinnän ”Dealurile Zarandului” eritelmän muutoksen hyväksymistä koskevan pyynnön, jonka Romania on esittänyt asetuksen (EU) N:o 1308/2013 105 artiklan mukaisesti.

               (2)

               Komissio on julkaissut eritelmän muutoksen hyväksymistä koskevan pyynnön asetuksen (EU) N:o 1308/2013 97 artiklan 3 kohdan mukaisesti Euroopan unionin virallisessa lehdessä
                   (2).

               (3)

               Komissiolle ei ole toimitettu vastaväitteitä asetuksen (EY) N:o 1308/2013 98 artiklan mukaisesti.

               (4)

               Tämän vuoksi olisi hyväksyttävä eritelmän muutos asetuksen (EU) N:o 1308/2013 99 artiklan mukaisesti.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Dealurile Zarandului” (SMM) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä lokakuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  EUVL C 197, 21.6.2017, s. 3.


title: Komission täytäntöönpanoasetus (EU) 2017/1233, annettu 3 päivänä heinäkuuta 2017, tiettyjen tavaroiden luokittelusta yhdistettyyn nimikkeistöön

text:
               8.7.2017

               FI

               Euroopan unionin virallinen lehti

               L 177/26

         KOMISSION TÄYTÄNTÖÖNPANOASETUS (EU) 2017/1233,
   annettu 3 päivänä heinäkuuta 2017,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:

               (1)

               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä heinäkuuta 2017.

            Komission puolesta,

            puheenjohtajan nimissä

         Stephen QUEST

            Pääjohtaja

            Verotuksen ja tulliliiton pääosasto

      (1)  EUVL L 269, 10.10.2013, s. 1.

      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

      LIITE

                  Tavaran kuvaus

                  Luokittelu (CN-koodi)

                  Perusteet

                  (1)

                  (2)

                  (3)

                  Uusi, nelivetoinen monikäyttöajoneuvo (pakettiautotyyppinen). Ajoneuvossa on puristussytytteinen mäntämoottori, jonka iskutilavuus on suurempi kuin 1 500  cm3, mutta enintään 2 500  cm3. Sen kokonaisbruttopaino on noin 2 800  kg.
                  Ajoneuvossa on kaksi istuinriviä: ensimmäisellä rivillä on kaksi istuinta (kuljettajan istuin ja ”istuinpenkki”, joka on tarkoitettu kahdelle matkustajalle) ja toisella rivillä kolme istuinta. Ensimmäisen istuinrivin molemmilla puolilla on ikkunalliset ovet; toisen istuinrivin vasemmalla puolella on ikkuna ja oikealla puolella ikkunallinen liukuovi.
                  Toisen istuinrivin takana on kiinteä tilanjakaja (ristikko), joka erottaa matkustamon ja tavaratilan toisistaan. Tavaratilassa ei ole turvavöitä eikä kiinnitysvarusteita niiden asentamiseksi. Ajoneuvossa on ulospäin aukeava takaovi, mutta tavaratilassa ei ole ikkunoita. Ajoneuvossa on matkustamoille tavanomaiset mukavuusvarusteet, sisustuksen viimeistely ja sisätilojen varusteet.
                  Tavaratilan pituus on noin 1,9 m ja kuormatilavuus on 4,4 m3.

                  8703 32 19

                  Luokittelu määräytyy yhdistetyn nimikkeistön yleisten tulkintasääntöjen 1 ja 6 mukaan sekä CN-koodien 8703 , 8703 32  ja 8703 32 19  nimiketekstien mukaisesti.
                  Moottorilla varustettujen monikäyttöajoneuvojen luokittelu määräytyy tiettyjen ominaisuuksien perusteella, jotka osoittavat, onko ajoneuvot suunniteltu pääasiallisesti henkilö- vai tavarankuljetukseen (ks. nimikkeitä 8703  ja 8704  koskevat harmonoidun järjestelmän selitykset sekä nimikettä 8703  koskevat selittävät huomautukset Euroopan unionin yhdistettyyn nimikkeistöön).
                  Luokittelu nimikkeen 8704  tavarankuljetukseen tarkoitetuksi moottoriajoneuvoksi ei tule kyseeseen, koska objektiivisten ominaisuuksiensa ja ulkonäkönsä perusteella ajoneuvo on tarkoitettu käytettäväksi pääasiassa henkilökuljetukseen (turvavarusteltu toinen istuinrivi, neljä ikkunaa, ikkunallinen liukuovi takaosan matkustajille, mukavuusvarusteet sekä etu- että takarivin matkustajille). Matkustamon ja tavaratilan välistä kiinteää tilanjakajaa ei voida pitää ratkaisevana perusteena nimikkeeseen 8703  luokittelemisen poissulkemiselle, sillä monissa ajoneuvoissa, jotka luokitellaan henkilökuljetukseen tarkoitetuiksi, tilanjakaja on tyypillinen ominaisuus (tyypillisesti kaupunkimaastureissa). Ks. myös harmonoidun järjestelmän luokittelusuositukset 8703 32/1  ja 8703 32/2 .
                  Ajoneuvo on sen vuoksi luokiteltava CN-koodiin 8703 32 19  uutena moottoriajoneuvona, joka on suunniteltu pääasiallisesti henkilökuljetukseen.


title: Komission täytäntöönpanoasetus (EU) 2015/379, annettu 6 päivänä maaliskuuta 2015 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               7.3.2015

               FI

               Euroopan unionin virallinen lehti

               L 64/33

         KOMISSION TÄYTÄNTÖÖNPANOASETUS (EU) 2015/379,
   annettu 6 päivänä maaliskuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä maaliskuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EG

                  180,5

                  MA

                  81,3

                  TR

                  97,7

                  ZZ

                  119,8

                  0707 00 05

                  JO

                  253,9

                  TR

                  189,0

                  ZZ

                  221,5

                  0709 93 10

                  MA

                  105,2

                  TR

                  186,6

                  ZZ

                  145,9

                  0805 10 20

                  EG

                  47,9

                  IL

                  70,6

                  MA

                  63,2

                  TN

                  60,7

                  TR

                  71,2

                  ZZ

                  62,7

                  0805 50 10

                  TR

                  61,7

                  ZZ

                  61,7

                  0808 10 80

                  BR

                  68,7

                  CA

                  85,3

                  CL

                  94,7

                  MK

                  24,7

                  US

                  215,6

                  ZZ

                  97,8

                  0808 30 90

                  AR

                  119,3

                  CL

                  106,5

                  CN

                  90,8

                  ZA

                  109,5

                  ZZ

                  106,5

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EY) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Neuvoston täytäntöönpanoasetus (EU) 2016/690, annettu 4 päivänä toukokuuta 2016, Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 1 ja 5 kohdan täytäntöönpanosta

text:
               5.5.2016

               FI

               Euroopan unionin virallinen lehti

               L 120/1

         NEUVOSTON TÄYTÄNTÖÖNPANOASETUS (EU) 2016/690,
   annettu 4 päivänä toukokuuta 2016,
   Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 1 ja 5 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18 päivänä tammikuuta 2016 annetun asetuksen (EU) 2016/44 (1) ja erityisesti sen 21 artiklan 1 ja 5 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 18 päivänä tammikuuta 2016 asetuksen (EU) 2016/44.

               (2)

               Yhdistyneiden kansakuntien turvallisuusneuvoston päätöslauselman 1970 (2011) nojalla perustettu YK:n turvallisuusneuvoston komitea lisäsi 27 päivänä huhtikuuta 2016 yhden aluksen luetteloon, joka koskee aluksia, joihin kohdistetaan rajoittavia toimenpiteitä.

               (3)

               YK:n turvallisuusneuvoston päätöslauselman 1970 (2011) nojalla perustettu YK:n turvallisuusneuvoston komitea saattoi 1 päivänä huhtikuuta 2016 ajan tasalle tunnistetiedot kolmen sellaisen henkilön osalta, joihin kohdistetaan rajoittavia toimenpiteitä.

               (4)

               Asetuksen (EU) 2016/44 liitteet II ja V olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) 2016/44 liitteet II ja V tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä toukokuuta 2016.

            Neuvoston puolesta

            Puheenjohtaja

         A. G. KOENDERS

      (1)  EUVL L 12, 19.1.2016, s. 1.

      LIITE

                  I

                  Lisätään seuraava alus asetuksen (EU) 2016/44 liitteessä V olevaan luetteloon aluksista, joihin sovelletaan rajoittavia toimenpiteitä.
                  B.   Yhteisöt

                              1.

                                 Nimi: DISTYA AMEYA
                              alias: KASSOS aiemmin: ei saatavilla Osoite: ei saatavilla Luetteloon merkitsemisen päivämäärä: 27.4.2016

                                 Lisätietoja:

                              IMO: 9077343. Merkitty luetteloon päätöslauselman 2146 10 a ja b alakohdan nojalla (kielto lastata, kuljettaa tai purkaa lasti aluksesta; kielto tulla satamiin). Päätöslauselman 2146 (2014) 11 kohdan nojalla merkitseminen on voimassa 27.4.–26.7.2016, ellei komitea sitä lopeta aikaisemmin päätöslauselman 2146 (2014) 12 kohdan nojalla. Kantavuus: 95 420. Lippuvaltio: Intia. Alus on saatettu myydä äskettäin tuntemattomalle ostajalle ja sen nimi on saatettu muuttaa muotoon ”Kassos”. 26.4.2016 alus oli Al-Baydan (Libya) pohjoispuolella matkalla Maltalle.

                  II

                  Seuraavassa mainittuja henkilöitä koskevat merkinnät korvaavat päätöksen (EU) 2016/44 liitteessä II olevat merkinnät.
                  A.   Henkilöt

                              14.

                                 Nimi: MUTASSIM QADHAFI
                              Arvo: ei saatavilla Nimike: Kansallinen turvallisuuspoliittinen neuvonantaja Syntymäaika: 1976 Syntymäpaikka: Tripoli, Libya Hyvälaatuinen alias: ALMUATESEM BELLAH MUAMMER QADHAFI; MUATASSIM BILLAH ABUMINYAR QADHAFI; Huonolaatuinen alias: MOATASSAM; MUATASMBLLA; MUATASIMBLLAH: Kansallisuus: ei saatavilla Passin nro: LIBYAN PASSI nro B/001897 Henkilötunnus: ei saatavilla Osoite: ei saatavilla Luetteloon merkitsemisen päivämäärä: 26.2.2011 Lisätietoja: Merkitty luetteloon päätöslauselman 1970 15 ja 17 kohdan nojalla (matkustuskielto, varojen jäädyttäminen). Oletettu tila/sijainti: kuollut. Ilmoitettu kuolleen Sirtessä Libyassa 20.10.2011.

                                 Lisätietoja:

                              Läheiset yhteydet hallintoon. Merkitty luetteloon päätöslauselman 1970 15 ja 17 kohdan nojalla (matkustuskielto, varojen jäädyttäminen).

                              19.

                                 Nimi: SAFIA FARKASH AL-BARASSI
                              Arvo: ei saatavilla Nimike: ei saatavilla Syntymäaika: ei saatavilla Syntymäpaikka: Al Bayda, Libya Hyvälaatuinen alias: Safia Farkash Mohammed Al-Hadad, syntynyt 1.1.1953 (Omanin passi nro 03825239) Huonolaatuinen alias: ei saatavilla Kansalaisuus: ei saatavilla Passin nro: 03825239 Henkilötunnus: Omanin henkilötunnus 98606491; Osoite: Omanin sulttaanikunta; Oletettu sijainti – Egypti Luetteloon merkitsemisen päivämäärä: 24.6.2011 Lisätietoja: Merkitty luetteloon päätöslauselman 1970 15 kohdan ja päätöslauselman 1973 19 kohdan nojalla (matkustuskielto, varojen jäädyttäminen).

                                 Lisätietoja:

                              Huomattava henkilökohtainen varallisuus, jota voidaan käyttää hallinnon tarkoituksiin. Sisar Fatima FARKASH on naimisissa Libyan sotilastiedustelun päällikön ABDALLAH SANUSSIn kanssa.